Държавен вестник, бр. 20, 2021 г., стр. 95

БРОЙ  20	
Д Ъ Р Ж А В Е Н  В Е С Т Н И К 	
СТР.  95  
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси във връзка с Решение № 557 на 
Министерския съвет от 6 август 2020 г. за 
одобряване на Национална програма „Евро-
пейски научни мрежи“.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет: 
Росен Кожухаров
1422
ПОСТАНОВЛЕНИЕ № 73 
ОТ 5 МАРТ 2021 Г.
за одобряване на допълнителни трансфери 
по бюджетите на общините за 2021 г. за 
възстановяване на транспортните разходи 
или на разходите за наем на педагогическите 
специалисти в институциите в системата на 
предучилищното и училищното образование
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс-
фери в размер 8 115 597 лв., разпределени по 
бюджетите на общините за 2021 г. съгласно 
приложението, за възстановяване на разходите 
за транспорт или за наем по месторабота на 
педагогическите специалисти от институциите 
в системата на предучилищното и училищното 
образование, които работят в населено място 
извън местоживеенето си.
(2) Допълнителните трансфери по ал. 1 
да се осигурят за сметка на намаление на 
утвърдените разходи по „Политика в област­
та на всеобхватното, достъпно и качествено 
предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“, 
по бюджета на Министерството на образова-
нието и науката за 2021 г.
(3) Допълнителните трансфери се предос-
тавят по бюджетите на общините от централ-
ния бюджет под формата на обща субсидия 
за делегираните от държавата дейности за 
сметка на намаление на бюджетното взаимо-
отношение на централния бюджет с бюджета 
на Министерството на образованието и нау-
ката за 2021 г.
Чл. 2. Със сумата по чл. 1, ал. 1 да се на-
малят показателите по чл. 16, ал. 3 от Закона 
за държавния бюджет на Република България 
за 2021 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2021 г. и да уведоми министъра 
на финансите.
Чл. 4. Министърът на финансите да извър-
ши налагащите се промени по централния 
бюджет, включително по бюджетните вза-
имоотношения на общините с централния 
бюджет за 2021 г.
Заключителни разпоредби
§ 1. В Постановление № 121 на Министер-
ския съвет от 2017 г. за приемане на критерии 
за определяне на защитените детски градини 
и защитените училища и на условия и ред 
за тяхното допълнително финансиране (обн., 
ДВ, бр. 51 от 2017 г.; изм. и доп., бр. 31 от 
2018 г. и бр. 100 от 2019 г.) в чл. 3 се правят 
следните изменения и допълнения:
1. Досегашният текст става ал. 1.
2. Създава се ал. 2:
„(2) Защитените детски градини, намиращи 
се в общини, които към 1 януари на съот-
ветната година имат влезли в сила решения 
на общинските съвети по § 17 от преходните 
и заключителните разпоредби към Закона 
за изменение и допълнение на Закона за 
предучилищното и училищното образование 
(ДВ, бр. 82 от 2020 г.), получават ежегодно 
допълнително финансиране чрез бюджетите 
на първостепенните разпоредители с бюджет 
за брой деца в предучилищна възраст в детска 
градина или част от детска градина, по-ма-
лък от 36 – в размер 40 на сто от стандарта 
за дете в подготвителна група, умножен по 
разликата между 36 и реалния брой на децата 
в задължителна предучилищна възраст.“
§ 2. Постановлението се приема на осно-
вание чл. 109, ал. 3 от Закона за публичните 
финанси и във връзка с чл. 55а от Закона за 
публичните финанси, чл. 54, ал. 5 и чл. 219, 
ал. 5 от Закона за предучилищното и учи-
лищното образование, Наредба № 1 от 2017 г. 
на министъра на образованието и науката за 
условията и реда за възстановяване на транс-
портните разходи или на разходите за наем на 
педагогическите специалисти в институциите 
в системата на предучилищното и училищното 
образование и чл. 3 от Постановление № 121 на 
Министерския съвет от 2017 г. за приемане на 
критерии за определяне на защитените детски 
градини и защитените училища и на условия 
и ред за тяхното допълнително финансиране.
§ 3. Изпълнението на постановлението се 
възлага на министъра на образованието и 
науката и на кметовете на общини.
§ 4. Постановлението влиза в сила от деня 
на обнародването му в „Държавен вестник“ с 
изключение на § 1 от заключителните разпо-
редби, който влиза в сила от 1 януари 2021 г.
Министър-председател:  
Бойко Борисов
За главен секретар на Министерския съвет:  
Росен Кожухаров